钦定古今图书集成/方舆汇编/职方典/第1508卷 > 蒙化府风俗考 通志府志合载
## 钦定古今图书集成/方舆汇编/职方典/第1508卷 > 蒙化府风俗考 通志府志合载

士人冠婚皆用《家礼》，民间相尚以朴质，饮食服用视列郡为俭。

“敦朴恬雅” ，土风醇厚，绝无浮夸。

人民朴实易治无悍

《士安》诵读，乡鄙轻薄。

蒙化。川原夷坦，山谷幽深，气暖风和，民醇士朴。男安耕读而惮经商，女乐织纺而薄脂粉。语言质实，不事浮夸；服食淡泊，不趋侈靡。乡党勉于忠厚，士夫耻尚奔竞。凡婚丧燕祭，一准乎礼，俗称和易焉。近因流寓者日竞骄奢，习染者亦从而傲荡，则又不可不防其微，杜其渐。其岁时伏腊、享祀馈遗之节，大略同于通省，惟沿《段蒙》馀习，崇释信道，颇甚于他郡。其山谷群彝，男妇以青布蒙首体掩羊皮，而城市汉人亦多效之。此盖不善变者也。